На основу члана 4. став 8. и члана 94. Закона о запосленима у аутономним покрајинама и јединицима локалне самоуправе („Сл. гласник РС“, број 21/16, 113/17 и 95/18), члана 11. став 2, члана 12. став 1. и члана 13. Уредбе о спровођењу интерног и јавног конкурса за попуњавање радних места у аутономним покрајинама и једницима локалне самоуправе („Сл. гласник РС“, број 95/16), члана 16. Правилника о организацији и систематизацији радних места у Општинској управи општине Велика Плана 110-16/2017-II, 110-17/2017-II, 110-13/2018-II и 110-4/2019-II и Закључка комисије за давање сагласности за ново запошљавање и додатно радно ангажовање код корисника јавних средстава 51 број 112-1914/2020, Општинска управа општине Велика Плана, оглашава

**ЈАВНИ КОНКУРС**

**ЗА ПРИЈЕМ ПРИПРАВНИКА У ОПШТИНСКОЈ УПРАВИ ОПШТИНЕ ВЕЛИКА ПЛАНА**

**I Орган у коме се врши пријем приправника**:

 Општинска управа општине Велика Плана, ул. Милоша Великог бр. 30, 11320 Велика Плана.

**II Радно место на коме се врши пријем приправника**:

 Имовинско правни послови у Одељењу за урбанизам и грађевину, комунално-стамбене и имовинско-правне послове под редним бројем 57, 1 приправник.

 **Опис послова**: обавља сложене послове који подразумевају средњи ниво самосталности у раду, одговорности и пословне комуникације. Обавља најсложеније послове у вези са спровођењем закона којим се уређује област планирања и изградња и област имовинско-правних послова; прати и проучава стање у имовинској области и даје стручна мишљења за потребе Општинског већа, Скупштине општине, Председника општине и израђује нацрте Одлука и других аката за наведене органе**;** спроводи поступак по Закону о општем управном поступку, израђује нацрте решења и спроводи извршења по истима;спроводи управни поступак у области које су регулисане Законом о јавној својини и подзаконским актима из те области, Законом о експропријацији, Закона о планирању и изградњи (одређивање земљишта за редовну употребу објекта, установљавање службености, претварање права закупа у право својине, измене уговора о закупу, отуђење грађевинског земљишта, прибављање и давање у закуп грађевинског земљишта и др.); Законом о претварању права коришћења у право својине на грађевинском земљишту уз накнаду; Законом о стамбеним односима (откуп станова), Законом о отклањању последица од поплава у РС; спроводи управне поступке по раније важећим законима за предмете који су започети по раније важећим законима а нису окончани ; прикупља документацију и обезбеђује услове за упис грађевинског земљишта, пословног простора и станова у јавну својину Општине; обавља стручне и административне послове за потребе Комисије за враћање земљишта и Комисије за комасацију;обавља стручне и административне послове за потребе Комисије за давање на употребу земљишта и објеката које су раније користиле Земљорадничке задруге а чија је имовина постала власништво Републике; обавља стручне и административне послове за потребе Комисије која одлучује о коришћењу грађевинског земљишта (прибављање, отуђење и давање у закуп), пословног простора и станова чији је корисник Општина; води евиденцију експрописаних непокретности; води евиденцију о грађевинском земљишту пословном простору и становима у својини Општине; води евиденцију о грађевинском земљишту у јавној својини општине које је отуђено, прибављено или дато у закуп; прати испуњење обавеза из уговора о отуђењу и давању у закуп грађевинског земљишта у погледу изградње објекта и отпочињања обављања делатности; води евиденцију

-1-

непокретности чији је корисник и власник Општина; води евиденцију о контроли Државне помоћи ( код поступка конверзије права коришћења у право својине на грађевинском земљишту); прибавља од Агенције за реституцију потребна документа за поступке прописне законом у одређеној имовинско-правној области; поступа по захтевима Агенције за реституцију; доставља извештаје и обавештења по захтеву физичких и правних лица, других служби и органа као и Министарстава; издаје потврде и уверења о чињеницама за које води и не води евиденцију по службеној дужности; пружа странкама обавештења поводом поднетих захтева; издаје оверене преписе аката; поступа по захтевима странака из имовинско-правне области; обрађује извештаје, информације и одлуке из ове области и обавља друге послове које одреди шеф одсека, Начелник одељења и начелник Општинске управе;

**III Услови за рад на радном месту:**

 1. Право пријављивања има сваки заинтересовани кандидат који поред општих услова-да је држављанин Републике Србије, да је пунолетан, да није правноснажно осуђиван на безусловну казну затвора од најмање шест месеци, да му раније није престајао радни однос у државном органу односно органу аутономне покрајине или јединице локалне самоуправе због теже повреде дужности из радног односа, испуњава и посебне услове из члана 50. Закона о запосленима у аутономним покрајинама и јединицама („Сл. гласник РС“, број 21/16, 113/17 и 95/2018-др. закон)-стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету.

 2. Познавање Закона о општем управном поступку

 - вештина комуникације (непосредно кроз разговор са кандидатима)

 - познавање рада на рачунару (практичним радом на рачунару)

 3. Знање и вештине које се проверавају у изборном поступку

 **Врста радног односа**: радни однос са приправником заснива се на одређено време у трајању од 12 месеци, уз обавезу полагања државног испита.

**IV Место рада**: Велика Плана, ул. Милоша Великог бр. 30, 11320 Велика Плана.

**V Докази који се подносе уз пријаву на Јавни конкурс**

Заинтересовани кандидати који испуњавају наведене услове, уз пријаву на оглас подносе следеће доказе:

* уверење о држављанству (не старије од шест месеци);
* извод из матичне књиге рођених;
* диплому о завршеном правном факултету;
* уверење Министарства унутрашњих послова Републике Србије – Полицијске управе да кандидат није осуђиван за кривично дело на безусловну казну затвора од најмање шест месеци или за кажњиво дело које га чини неподобним за обављање послова у државном органу (издато након објављивања овог огласа) и уверење да кандидат није под истрагом и да се против њега не води кривични поступак (издато након објављивања овог огласа).

Сви докази прилажу се у оригиналу или у фотокопији која је оверена у складу са прописима који регулишу оверу потписа, рукописа и преписа.

**VI Рок за подношење пријаве**

 Рок за подношење пријава на Јавни конкурс је 15 дана. Рок почиње да тече наредног дана од дана оглашавања обавештења о јавном конкурсу у дневним новинама „Српски телеграф“.

-2-

**VII Изборни поступак**

У изборном поступку за пријем приправника не може се вршити провера стручне оспособљености, сходно члану 18. став 2. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Сл. гласник РС“, број 95/2016), а провера знања и вештине кандидата у изборном поступку вршиће се усменим разговором и то извршавањем одређеног задатка из описа радног места Имовинско-правни послови и провером познавања Закона о општем управном поступку, док се провера рада на рачунару врши практичним радом на рачунару, а вештина комуникације усмено. Са кандидатима чије су пријаве благовремене, допуштене, разумљиве, потпуне и уз које су приложени сви потребни докази и који испуњавају услове за оглашена радна места, провера знања и вештине које се вреднују у изборном поступку, одржаће се у просторијама општине Велика Плана, ул. Милоша Великог бр. 30, с тим што ће кандидати о датуму и времену бити писмено обавештени, а могу се обавестити и путем интернет адресе, ако је дата, као и телефонским путем. Јавни конкурс спроводи Конкурсна комисија од три члана, именована од стране начелника Општинске управе општине Велика Плана, у складу са чланом 101. Закона о запосленима у аутономним покрајинама и јединицама локалне самоуправе.

**VIII Адреса на коју се подносе пријаве**

 Пријаве се достављају путем поште на адресу: Општинска управа Велика Плана, ул. Милоша Великог бр. 30, 11320 Велика Плана, Комисији за спровођење Јавног конкурса за пријем приправника на радно место „Имовинско правни послови“ у Одељењу за урбанизам и грађевину, комунално-стамбене и имовинско-правне послове или лично преко писарнице Општинске управе општине Велика Плана.

 Пријаве се достављају у затвореној коверти са назнаком: „За јавни конкурс за пријем приправника“.

**XIX Место, дан и време када ће се спровести изборни поступак**

 Кандидати који испуњавају услове конкурса биће накнадно обавештени о месту, дану и времену када ће се спровести изборни поступак.

**XX Подаци о лицу задуженом за давање обавештења о јавном конкурсу**

Све информације у вези са јавним конкурсом могу се добити на телефон 026/513-393, особа задужена за контакт је Марко Милић.

**XI Напомене**

 Неблаговремене, недопуштене и непотпуне пријаве тј. пријаве уз које нису приложени сви тражени докази у оригиналу или фотокопији овереној у складу са прописима који регулишу оверу потписа, рукописа и преписа, биће одбачене.

 Постоји обавеза полагања државног стручног испита до истека приправничког стажа.

 Овај Јавни конкурс објавиће се на електронској огласној табли општине Велика Плана и у дневним новинама „Српски телеграф“ које се дистрибуирају на целој територији Републике Србије.

Број: 112-132/2020

У Великој Плани, 06.11.2020. године

 В.Д. НАЧЕЛНИКА ОПШТИНСКЕ УПРАВЕ Горан Тасић

-3-